Reid Boucher

Reid Boucher (sündinud 8. septembril 1993 Grand Ledge'is Michiganis) on USA jäähokimängija, kes mängib KHL-i klubis Jaroslavli Lokomotiv ründajana vasakäärel.

2011. aastal valis New Jersey Devils ta NHL-i draftis 99. valikuna.

Aastatel 2011–2013 mängis ta Ontario Hockey League'i klubis Sarnia Sting. Enne NHL-is jõudmist mängis Boucher American Hockey League'i (AHL) klubis Albany Devils. NHL-is debüteeris ta 2013. aasta detsembris. Esimese värava lõi ta liigas 18. detsembril 2013 mängus Ottawa Senatorsi vastu.

2016. aasta detsembris liitus Boucher Nashville Predatorsiga, kuid juba järgmise aasta jaanuaris asus ta mängima Vancouver Canucks. NHL-is sai ta aina vähem mänguaega ja aastatel 2018–2020 mängis ta peamiselt AHL-i klubis Utica Comets. Hooajal 2019–20 oli Boucher AHL-is resultatiivsuselt teine mängija (34+33). Aastatel 2018–2020 valiti ta kolmel aastal järjest AHL-i tähtede mängule.

2020. aasta juunis sõlmis ta üheaastase lepingu KHL-i klubiga Omski Avangard. 2020–21 põhiturniiril oli Boucher Avangardi resultatiivseim mängija (24+24). Samal hooajal võitis ta klubiga Gagarini karika. 2021. aasta juunis liitus ta Jaroslavli Lokomotiviga.

2011. aastal tuli Boucher USA kuni 18-aastaste koondisega omavanuste maailmameistriks.

2022. aasta jaanuaris esitati Boucherile 2011. aastal süüdistus alaealise seksuaalse ründamise eest."Ex-NHL player from Michigan gets deal in sex assault case — and survivor is 'disgusted'". Detroit Free Press. 14.1.2022. Vaadatud 16.1.2022

 Viited 

 Välislingid 
 Reid Boucher KHL.ru lehel
 Reid Boucher NHL.com lehel
 Reid Boucher hockeydb.com lehel

Kategooria:Ameerika Ühendriikide jäähokimängijad
Kategooria:New Jersey Devilsi mängijad
Kategooria:Nashville Predatorsi mängijad
Kategooria:Vancouver Canucksi mängijad
Kategooria:Omski Avangardi mängijad
Kategooria:Jaroslavli Lokomotivi mängijad
Kategooria:Sündinud 1993